CELEX: 32011D0793
Language: fi
Date: 2011-10-19 00:00:00
Title: 2011/793/EU: Komission täytäntöönpanopäätös, annettu 19 päivänä lokakuuta 2011 , Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa omaksuttavasta Euroopan unionin kannasta mainitun sopimuksen liitteen 9 muuttamiseen

3.12.2011   
            
            
               FI
            
            
               Euroopan unionin virallinen lehti
            
            
               L 320/33
            
         KOMISSION TÄYTÄNTÖÖNPANOPÄÄTÖS,
   annettu 19 päivänä lokakuuta 2011,
   Euroopan yhteisön ja Sveitsin valaliiton välisellä maataloustuotteiden kauppaa koskevalla sopimuksella perustetussa maatalouden sekakomiteassa omaksuttavasta Euroopan unionin kannasta mainitun sopimuksen liitteen 9 muuttamiseen
   (2011/793/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyn neuvoston ja, tiede- ja teknologiayhteistyötä koskevan sopimuksen osalta, komission päätöksen 2002/309/EY, Euratom (1), ja erityisesti sen 5 artiklan 2 kohdan toisen alakohdan kuudennen luetelmakohdan,
   sekä katsoo seuraavaa:
   
               (1)
            
            
               Euroopan yhteisön ja Sveitsin valaliiton välinen maataloustuotteiden kauppaa koskeva sopimus (2), jäljempänä ’sopimus’, tuli voimaan 1 päivänä kesäkuuta 2002.
            
         
               (2)
            
            
               Sopimuksen 6 artiklalla perustetaan maatalouden sekakomitea, jäljempänä ’komitea’, joka vastaa sopimuksen hallinnoinnista ja sen moitteettomasta täytäntöönpanosta.
            
         
               (3)
            
            
               Sopimuksen 6 artiklan 4 ja 7 kohdan mukaisesti komitea vahvisti 21 päivänä lokakuuta 2003 työjärjestyksensä (3) ja perusti sopimuksen liitteiden hallinnointia varten tarvittavat työryhmät (4).
            
         
               (4)
            
            
               Luonnonmukaisten tuotteiden kahdenvälinen työryhmä kokoontui tarkastellakseen etenkin liitteen 9 soveltamisalaa, osapuolten soveltamia tuontisääntöjä ja niiden välistä tietojenvaihtoa antaakseen komitealle näitä seikkoja koskevia suosituksia sopimuksen liitteen 9 mukauttamiseksi.
            
         
               (5)
            
            
               Sopimuksen 11 artiklan mukaisesti komitea voi päättää muuttaa sopimuksen liitteitä.
            
         
               (6)
            
            
               Euroopan unionin valtuuskunnan johtaja maatalouden sekakomiteassa ilmoittaa Euroopan unionin hyväksyvän sekakomitean päätösluonnoksen lopullisen version.
            
         
               (7)
            
            
               Tässä päätöksessä säädetyt toimenpiteet ovat neuvoston asetuksen (EY) N:o 834/2007 (5) 37 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Euroopan unionin kanta Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen 6 artiklalla perustetussa maatalouden sekakomiteassa perustuu tämän päätöksen liitteenä olevaan maatalouden sekakomitean päätösluonnokseen.
   2 artikla
   Maatalouden sekakomitean päätös julkaistaan Euroopan unionin virallisessa lehdessä sen jälkeen, kun se on hyväksytty.
   
      Tehty Brysselissä 19 päivänä lokakuuta 2011.
      
         
            Komission puolesta
         
         Dacian CIOLOȘ
         
            Komission jäsen
         
      
   
   
      (1)  EYVL L 114, 30.4.2002, s. 1.
   
      (2)  EYVL L 114, 30.4.2002, s. 132.
   
      (3)  Neuvoston 21 päivänä heinäkuuta 2003 hyväksymä yhteinen kanta. Sekakomitean päätös N:o 1/2003, tehty 21 päivänä lokakuuta 2003, sekakomitean työjärjestyksen hyväksymisestä (EUVL L 303, 21.11.2003, s. 24).
   
      (4)  Neuvoston 21 päivänä heinäkuuta 2003 hyväksymä yhteinen kanta. Sekakomitean päätös N:o 2/2003, tehty 21 päivänä lokakuuta 2003, työryhmien perustamisesta ja niiden tehtävien hyväksymisestä (EUVL L 303, 21.11.2003, s. 27).
   
      (5)  EUVL L 189, 20.7.2007, s. 1.
   
      LIITE
      
         LUONNOS
         MAATALOUDEN SEKAKOMITEAN PÄÄTÖS N:o …/2011,
         annettu 25 päivänä marraskuuta 2011,
         Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 9 muuttamisesta
         MAATALOUDEN SEKAKOMITEA, joka
         ottaa huomioon Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen ja erityisesti sen 11 artiklan,
         sekä katsoo seuraavaa:
         
                     (1)
                  
                  
                     Euroopan yhteisön ja Sveitsin valaliiton välinen maataloustuotteiden kauppaa koskeva sopimus, jäljempänä ’sopimus’, tuli voimaan 1 päivänä kesäkuuta 2002.
                  
               
                     (2)
                  
                  
                     Sopimuksen liitteen 9 tavoitteena on helpottaa ja edistää Euroopan unionista ja Sveitsistä peräisin olevien luonnonmukaisten tuotteiden kahdenvälistä kauppaa.
                  
               
                     (3)
                  
                  
                     Luonnonmukaisten tuotteiden työryhmä käsittelee sopimuksen liitteessä 9 olevan 8 artiklan nojalla kaikkia liitteeseen 9 ja sen täytäntöönpanoon liittyviä kysymyksiä sekä antaa komitealle suosituksia. Työryhmä kokoontui tarkastellakseen etenkin sopimuksen soveltamisalaa, osapuolten soveltamia tuontisääntöjä ja niiden välistä tietojenvaihtoa. Työryhmän päätelmien mukaan näitä seikkoja koskevia liitteen 9 artikloja olisi mukautettava luonnonmukaisen tuotannon ja luonnonmukaisten tuotteiden markkinoiden kehitykseen,
                  
               ON PÄÄTTÄNYT SEURAAVAA:
         1 artikla
         Muutetaan Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liite 9 seuraavasti:
         
                     1.
                  
                  
                     Muutetaan 2 artikla seuraavasti:
                     
                                 a)
                              
                              
                                 korvataan 1 kohdassa ilmaisu ”kasvituotteisiin” ilmaisulla ”maataloustuotteisiin”;
                              
                           
                                 b)
                              
                              
                                 poistetaan 2 kohta.
                              
                           
               
                     2.
                  
                  
                     Korvataan 6 artikla seuraavasti:
                     ”6 artikla
                     Kolmannet maat ja kolmansien maiden tarkastuslaitokset
                     1.   Osapuolet pyrkivät varmistamaan kaikin tavoin, että kolmansista maista peräisin oleviin luonnonmukaisella tuotantotavalla tuotettuihin tuotteisiin sovellettavat tuontijärjestelmät vastaavat toisiaan.
                     2.   Varmistaakseen, että kolmansia maita ja kolmansien maiden tarkastuslaitoksia koskevat hyväksymiskäytännöt vastaavat toisiaan, osapuolet tekevät soveltuvaa yhteistyötä hyödyntääkseen kokemuksiaan ja neuvottelevat etukäteen jonkin kolmannen maan tai tarkastuslaitoksen hyväksymisestä ja sisällyttämisestä luetteloihin, jotka on vahvistettu tätä tarkoitusta varten niiden omassa lainsäädännössä.”.
                  
               
                     3.
                  
                  
                     Korvataan 7 artikla seuraavasti:
                     ”7 artikla
                     Tietojenvaihto
                     1.   Sopimuksen 8 artiklan nojalla osapuolet ja jäsenvaltiot antavat toisilleen erityisesti seuraavat tiedot ja asiakirjat:
                     
                                 —
                              
                              
                                 luettelo toimivaltaisista viranomaisista, tarkastuslaitoksista ja niiden numerokoodeista sekä tarkastuksista vastaavien viranomaisten kertomukset,
                              
                           
                                 —
                              
                              
                                 luettelo hallinnollisista päätöksistä, joilla sallitaan kolmansista maista peräisin olevien luonnonmukaisella tuotantotavalla tuotettujen tuotteiden tuonti,
                              
                           
                                 —
                              
                              
                                 lisäyksessä 1 olevaa lainsäädäntöä koskevat sääntöjenvastaisuudet tai rikkomukset, jotka muuttavat tuotteen luonnonmukaisuutta. Tiedottamisen taso riippuu todettujen sääntöjenvastaisuus- tai rikkomistapausten vakavuudesta ja laajuudesta lisäyksen mukaisesti.
                              
                           2.   Osapuolet takaavat, että 1 kohdan kolmannessa luetelmakohdassa tarkoitettuja tietoja käsitellään luottamuksellisina.”.
                  
               
                     4.
                  
                  
                     Korvataan lisäys 1 tämän päätökseen liitteessä olevalla lisäyksellä 1 ja lisäys 2 tämän päätöksen liitteessä olevalla lisäyksellä 2.
                  
               2 artikla
         Tämä päätös tulee voimaan 1 päivänä joulukuuta 2011.
         
            Tehty Brysselissä 25 päivänä marraskuuta 2011.
            
               
                  Maatalouden sekakomitean puolesta
               
               
                  Euroopan unionin valtuuskunnan johtaja
               
               Nicolas VERLET
               
                  Puheenjohtaja ja Sveitsin valtuuskunnan johtaja
               
               Jacques CHAVAZ
               
                  Komitean sihteeri
               
               Michaël WÜRZNER
            
         
      
      
         LIITE
         
            
               ”Lisäys 1
               
                  Luettelo 3 artiklassa tarkoitetuista luonnonmukaisella tuotantotavalla tuotettuja maataloustuotteita ja elintarvikkeita koskevista säädöksistä
               
               Euroopan unionissa sovellettavat säädökset
               
                           —
                        
                        
                           Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 1), sellaisena kuin se on viimeksi muutettuna 29 päivänä syyskuuta 2008 annetulla neuvoston asetuksella (EY) N:o 967/2008 (EUVL L 264, 3.10.2008, s. 1).
                        
                     
                           —
                        
                        
                           Komission asetus (EY) N:o 889/2008, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1), sellaisena kuin se on viimeksi muutettuna 2 päivänä toukokuuta 2011 annetulla komission asetuksella (EU) N:o 426/2011 (EUVL L 113, 13.5.2011, s. 1).
                        
                     
                           —
                        
                        
                           Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25), sellaisena kuin se on viimeksi muutettuna 20 päivänä kesäkuuta 2011 annetulla komission asetuksella (EU) N:o 590/2011 (EUVL L 161, 21.6.2011, s. 9).
                        
                     Sveitsin valaliitossa sovellettavat säädökset
               
                           —
                        
                        
                           Määräys, annettu 22 päivänä syyskuuta 1997, luonnonmukaisesta maataloustuotannosta ja siihen viittaavista kasvituotteiden ja elintarvikkeiden merkinnöistä (Luonnonmukaisesta maataloudesta annettu määräys), sellaisena kuin se on viimeksi muutettuna 27 päivänä lokakuuta 2010 (RO 2010 5859).
                        
                     
                           —
                        
                        
                           Valaliiton valtiovarainministeriön määräys, annettu 22 päivänä syyskuuta 1997, luonnonmukaisesta maataloudesta, sellaisena kuin se on viimeksi muutettuna 25 päivänä toukokuuta 2011 (RO 2011 2369).
                        
                     Vastaavuussääntöjen ulkopuolella
               
                           —
                        
                        
                           Sveitsiläiset tuotteet, joiden pohjana olevat ainekset on tuotettu siirtymävaiheen aikana luonnonmukaiseen tuotantoon siirryttäessä.
                        
                     
                           —
                        
                        
                           Vuohenkasvatuksesta Sveitsissä saatavat tuotteet silloin, kun eläimiin sovelletaan luonnonmukaisesta maataloustuotannosta ja siihen viittaavista kasvituotteiden ja elintarvikkeiden merkinnöistä annetun määräyksen (1) 39 d artiklassa säädettyä poikkeusta.
                        
                     
         
         
            
               ”Lisäys 2
               Soveltamista koskevat yksityiskohtaiset säännöt
               Luonnonmukaisesti tuotettujen rehujen merkintöjä koskevia tuojaosapuolen lainsäädännössä voimassa olevia sääntöjä sovelletaan toisen osapuolen tuontiin.”.
            
         
      
      
         (1)  (RS 910.18)”